ארתור לנק

ארתור לנק (נולד ב-10 בפברואר 1964) הוא דיפלומט ישראלי, בעבר שגריר ישראל באזרבייג'ן ובדרום אפריקה.

ביוגרפיה
לנק נולד בפטרסון במדינת ניו ג'רזי שבארצות הברית. עלה לישראל בשנת 1983. בשנים 1984–1986 שירת כחובש בצה"ל, והיה מדריך לעזרה ראשונה בבית ספר להכשרת קציני רפואה של צה"ל. לאחר מכן למד באוניברסיטה העברית וקיבל תואר במשפטים ותואר שני במשפט הבינלאומי.

לנק הצטרף בשנת 1994 לשירות החוץ של ישראל. תחילה הוצב בשגרירות הישראלית בניו דלהי, ולאחר מכן בלוס אנג'לס. היה מנהל המחלקה למשפט בינלאומי במשרד החוץ והיה שותף בצוות המשפטי שייצג את ישראל בבית הדין הבינלאומי בהאג בעניין גדר ההפרדה. הוא גם שירת בוועדת מזכ"ל האו"ם לבירור העובדות של פרשת המשט בשנים 2010–2011.

באפריל 2005 מונה לנק לשגריר הישראלי באזרבייג'ן, תפקיד בו כיהן עד לשנת 2009. בינואר 2013 הוחלט למנותו לשגריר ישראל בדרום אפריקה ושגריר לא תושב בלסוטו, סווזילנד ומאוריציוס, שם כיהן עד שנת 2017.

לנק היה מרצה במכון הרצוג לחקר המזרח התיכון באוניברסיטת בן-גוריון.

קישורים חיצוניים

 ריאיון עם לנק, באתר SHALOM

הערות שוליים

שגרירי ישראל באזרבייג'ן
שגרירי ישראל באסוואטיני
שגרירי ישראל בדרום אפריקה
בוגרי האוניברסיטה העברית בירושלים: משפטים
עורכי דין ישראלים
ישראלים ילידי ארצות הברית
עולים בשנות ה-1980
ישראלים שנולדו ב-1964